ທີ່ຕັ້ງ ແລະ ພາລະບົດບາດ
ພະແນກໄປສະນີ ໂທລະຄົມມະນາຄົມ ແລະ ການສື່ສານຂຽນຫຍໍ້ (ພປທສ), ຂຽນເປັນພາສາອັງກິດ (Division of Posts and Telecommunications) ສັງກັດໃນອົງປະກອບຂອງອົງການປົກຄອງແຂວງ/ນະຄອນຫລວງ,ຢູ່ພາຍໃຕ້ການຊິ້ນຳ ແລະ ຄຸ້ມຄອງໃນດ້ານຊີວິດການ ເມືອງຂອງອົງການປົກຄອງແຂວງ/ນະຄອນຫລວງ,ພ້ອມກັນນັ້ນກໍ່ຢູ່ພາຍໃຕ້ການຊີ້ນຳ,ກວດກາໃນດ້ານວິຊາການຂອງກະຊວງໄປສະນີ ໂທລະຄົມມະນາ ຄົມ ແລະ ການສື່ສານ.
ພະແນກ ປທສ ມີພາລະບົດບາດເປັນເສນາທິການໃຫ້ແກ່ເຈົ້າແຂວງ/ເຈົ້າຄອງນະຄອນຫລວງ ແລະ ລັດຖະມົນຕີວ່າການກະຊວງ ປທສ ໃນການຄຸ້ມຄອງບໍລິຫານລັດ ກ່ຽວກັບຂະແໜງໄປສະນີ ໂທລະຄົມມະນາຄົມ ແລະ ການສື່ສານ ທ້ອງຖີ່ນ.
ໜ້າທີ່ ແລະ ຂອບເຂດສິດ
**** ໜ້າທີ່ ****
- ຄົ້ນຄ້ວາ ຜັນຂະຫຍາຍ ແລະ ຈັດຕັ້ງປະຕິບັດແນວທາງຂອງພັກ - ແຜນນະໂຍບາຍຂອງລັດຖະບານ,ທິດທາງແຜນຍຸດທະສາດຂອງກະຊວງເພື່ອຫັນເປັນແຜນການ,ແຜນງານ,ໂຄງການຢູ່ພາຍໃນແຂວງ/ນະຄອນ ຫລວງ.
- ຂຶ້ນແຜນການໄລຍະສັ້ນ,ກາງ ແລະ ໄລຍະຍາວໃນການພັດທະນາວຽກງານ ໄປສະນີ ໂທລະຄົມມະນາຄົມ ແລະ ການສື່ສານ ແຂວງ/ນະ ຄອນຫລວງ ໂດຍການເຫັນດີຂອງເຈົ້າແຂວງ/ເຈົ້າຄອງນະຄອອນຫລວງ, ເພື່ອສະເໜີກະຊວງອະນຸມັດ.
- ເກັບກຳສະຖິຕິດ້ານໄປສະນີ ໂທລະຄົມມະນາຄົມ ແລະ ການສື່ສານ ແຂວງ/ນະຄອນຫລວງ.
- ອອກອະນຸຍາດ, ຕໍ່ອາຍຸ, ໂຈະ, ຖອນ ແລະ ຍົກເລີກ ໃບອະນຸຍາດດຳ ເນີນທຸລະກິດທີ່ແຂວງ/ນະຄອນຫລວງ ຮັບຜິດຊອບ ແລະ ຕໍ່ອາຍຸການນຳໃຊ້ຄື້ນຄວາມຖີ່ວິທະຍຸລະບົບໂຟນນີ ທີ່ກະຊວງໄດ້ອະນຸມັດແລ້ວ.
- ຄຸ້ມຄອງ, ຕິດຕັ້ງ, ກວດກາ ແລະ ແກ້ໄຂຂໍ້ຂັດແຍ້ງໃນການດຳເນີນທຸ ລະກິດດ້ານ ໄປສະນີ ໂທລະຄົມມະນາຄົມ ແລະ ການສື່ສານ ແຂວງ/ນະ ຄອນຫລວງ.
- ເກັບຄ່າທຳນຽມ ແລະ ຄ່າບໍລິການ ດ້ານໄປສະນີ, ໂທລະຄົມມະນາ ຄົມ ແລະ ການສື່ສານ ຕາມຂອບເຂດຄວາມຮັບຜິດຊອບຂອງແຂວງ/ນະ ຄອນຫລວງ ແລະ ຕາມກົດໝາຍກຳນົດ.
- ໃຫ້ການປະສານສົມທົບກັບພາກສ່ວນທີ່ກ່ຽວຂ້ອງໃນການວາງແຜນ, ຈັດສັນ, ພັດທະນາ ແລະ ເປັນເຈົ້າການຄຸ້ມຄອງໂຄງລ່າງໄປສະນີ, ໂທລະຄົມມະນາຄົມ ແລະ ການສື່ສານ ແຂວງ/ນະຄອນຫລວງ.
- ຄຸ້ມຄອງ, ຕິດຕາມ, ກວດກາ ແລະ ຊຸກຍູ້ ການເຄື່ອນໄຫວວຽກງານ ຂອງບັນດາຫ້ອງການໄປສະນີ, ໂທລະຄົມມະນາຄົມ ແລະ ການສື່ສານ ປະຈຳເມືອງ.
- ສະຫຼຸບ ແລະ ລາຍງານວຽກງານຮອບດ້ານຂອງພະແນກໃຫ້ກະຊວງ ແລະ ອົງການປົກຄອງແຂວງ/ນະຄອນຫລວງ ເປັນປົກກະຕິ.
- ຂຶ້ນແຜນ ຄຸ້ມຄອງ, ບຳລຸງ, ກໍ່ສ້າງ, ສັບຊ້ອນ ແລະ ປະຕິບັດນະໂຍບາຍຕໍ່ພະນັກງານພາຍໃນພະແນກຂອງແຂວງ/ນະຄອນຫລວງ.
- ປະຕິບັດໜ້າທີ່ອື່ນໆ ຕາມການມອບໝາຍຂອງກະຊວງ ແລະ ແຂວງ/ນະ ຄອນຫລວງ.
**** ຂອບເຂດສິດ ****
- ເຜີຍແຜ່, ແນະນຳໃຫ້ທົ່ວເຖິງ, ຈັດຕັ້ງຜັນຂະຫຍາຍໃຫ້ມີປະສິດທິຜົນ ແລະ ສະ ເໜີປັບປຸງ ກົດໝາຍ, ລະບຽບການ, ຂໍ້ກຳນົດ, ມະຕິຄຳສັ່ງ, ຂໍ້ຕົກລົງ, ແຈ້ງການ ແລະ ອື່ນໆດ້ານໄປສະນີ, ໂທລະຄົມມະນາຄົມ ແລະ ການສື່ສານ ແລະ ສອດຄ່ອງກັບຄວາມຮຽກຮ້ອງຕ້ອງການຕົວຈິງຂອງແຂວງ/ນະຄອນຫລວງ ໃນແຕ່ລະໄລຍະ.
- ສະເໜີປັບປຸງ, ສ້າງຕັ້ງ ຫຼື ລົບລ້າງ ກົງຈັກການຈັດຕັ້ງ ແລະ ຕຳແໜ່ງງານທີ່ຂຶ້ນກັບສິດຄຸ້ມຄອງຂອງພະແນກໃນເມື່ອເຫັນວ່າບໍ່ສອດຄ່ອງ.
- ເຈລະຈາ ແລະ ເຊັນສັນຍາ, ອະນຸສັນຍາ ຫຼື ຂໍ້ຜູກພັນອື່ນໆ ກັບພາກສ່ວນຕ່າງໆທາງດ້ານໄປສະນີ ໂທລະຄົມມະນາຄົມ ແລະ ການສື່ສານຢູ່ພາຍໃນແຂວງ/ນະຄອນ ຫລວງ ຕາມການເຫັນດີຂອງກະຊວງ.
- ອອກແຈ້ງການ, ຄຳແນະນຳ ແລະ ລະບຽບການອື້ນໆ ຕໍ່ບັນດາຫົວໜ່ວຍທຸລະກິດຂື້ນກັບ.
- ເກັບຄ່າທຳນຽມ ແລະ ຄ່າບໍລິການ ດ້ານໄປສະນີ, ໂທລະຄົມ ມະນາຄົມ ແລະ ການສື່ສານ ຕາມຂອບເຂດຄວາມຮັບຜິດ ຊອບຂອງແຂວງ/ນະຄອນຫລວງ ແລະ ຕາມກົດໝາຍກຳນົດ.
- ສະເໜີແຕ່ງຕັ້ງ, ເລື່ອນຊັ້ນ – ຂັ້ນເງີນເດືອນ, ຍ້ອງຍໍ ແລະ ປະ ຕິບັດນະໂຍບາຍ ແລະ ວິໃນ ຕໍ່ພະນັກງານທີ່ຂື້ນກັບຕົນ.
- ນຳໃຊ້ຊັບສົມບັດ ແລະ ງົບປະມານ ຕາມການອະນຸມັດ ຂອງແຂວງ/ນະຄອນຫລວງ.
- ຈັດສັນ ແລະ ອະນຸມັດການກໍ່ສ້າງ, ຕິດຕັ້ງ ແລະ ວາງເຄືອຂ່າຍໂຄງລ່າງ ທາງດ້ານໄປສະນີ, ໂທລະຄົມມະນາຄົມ ແລະ ການສື່ສານ ພາຍໃນແຂວງ/ນະຄອນຫລວງ.
- ການປະສານສົມທົບກັບອົງການຈັດຕັ້ງ ພາຍໃນແຂວງ/ນະຄອນຫລວງ ກ່ຽວກັບວຽກງານໄປສະນີ, ໂທລະຄົມມະນາຄົມ ແລະ ການສື່ສານ.
- ອອກໃບອະນຸຍາດ ການດຳເນີນທຸລະກິດ ໄປສະນີ, ໂທລະຄົມມະນາຄົມ ແລະ ການສື່ສານ ເຊັ່ນ: ຮ້ານຂາຍອຸປະກອນໂທລະຄົມ, ອຸປະກອນເຕັກໂນໂລຊີຂ່າວສານ ( ໄອທີ ) ອີນເຕີເນັດກາເຟ, ສ້ອມແປງ, ຕົວແທນຈຳໜ່າຍ ແລະ ອື່ນຕາມການກຳນົດຂອງກະຊວງ.
- ຮຽກປະຊຸມ ກັບພາກສ່ວນທີ່ກ່ຽວຂ້ອງ ເພື່ອຄົ້ນຄ້ວາ ແລະ ປືກສາຫາລື ວຽກງານໄປສະນີ ໂທລະຄົມມະນາຄົມ ແລະ ການສື່ສານ.
- ປະສານສົມທົບກັບພາກສ່ວນທີ່ກ່ຽວຂ້ອງ ເພື່ອໄກ່ເກ່ຍ ແລະ ແກ້ໄຂຂໍ້ຂັດແຍ້ງ ໃນເມື່ອມີການສະເໜີ ຫຼື ຮ້ອງຟ້ອງ.
- ເຂົ້າຮ່ວມກອງປະຊຸມຕ່າງໆ ດ້ານວິຊາການ ຢູ່ພາຍໃນ ແລະ ຕ່າງປະເທດຕາມການເຫັນດີຂອງກະຊວງ.
- ປະຕິບັດສິດອື່ນໆຕາມການມອບໝາຍຂອງກະຊວງ ແລະ ແຂວງ/ນະຄອນ ຫລວງ.